Angry Birds Toons

Το Angry Birds Toons είναι Φιλανδέζικη σειρά κινουμένων σχεδίων, βασισμένη στην ομώνυμη σειρά βιντεοπαιχνιδιών της Rovio. Ακολουθεί τις περιπέτειες των πουλιών που προστατεύουν τα αυγά τους εναντίον των γουρουνιών που θέλουν να τα κλέψουν για να τα φάει ο βασιλιάς, καθώς και περιπέτειες που εκτυλλύσονται σε μία από τις δύο ομάδες. Τα επεισόδια έχουν κυκλοφορήσει εβδομαδιαία.

Υπήρξε ένα εισαγωγικό επεισόδιο ονόματι "Γνωρίστε τους Αγαπημένους Χαρακτήρες", που κυκλοφόρησε στις 17 Μαρτίου 2013 και παρουσίασε τα ονόματα των πτηνών. Τα πράσινα γουρούνια αναγνωρίζονται από τον ρόλο τους, όπως ο Δεκανέας Χοίρος, ο Βασιλιάς Χοίρος, ή ο Σεφ Χοίρος, με τα Τσιράκια Χοίρους κατανεμειμένα σε ανώνυμους χοίρους. Ο διάλογος γενικά περιορίζεται σε φωνές και ηχητικά εφέ παρομοίως με το παιχνίδι.

Από τον Ιούλιο του 2013, επεισόδια του Angry Birds Toons, και ορθότερα επεισόδια στο πρώην διαδικτυακό κανάλι βίντεο κατά ροής Toons.tv, έχουν παρακολουθηθεί πάνω από ένα δισεκατομμύριο φορές. Από τον Δεκέμβρη του 2013, έχουν παρακολουθηθεί πάνω από τρία δισεκατομμύριο φορές και από τον Μάρτιο του 2014, πάνω από τέσσερα δισεκατομμύριο φορές. Στην Ελλάδα, η σειρά προβλήθηκε στην τηλεόραση από το Star Channel από τις 21 Σεπτεμβρίου 2013 μέχρι τις 28 Αυγούστου 2015, ενώ επεισόδια κυκλοφορούσαν και στον ιστότοπο του σταθμού. Η σειρά είναι επίσης διαθέσιμη στο Netflix.

Χαρακτήρες

 Πουλιά 
 Ο Ρεντ είναι το κόκκινο (εξ ου και το όνομά του), στρογγυλό πουλί και ο ηγέτης της ομάδας. Είναι αυταρχικός, θυμώνει και αγχώνεται εύκολα και είναι ίσως ο πιο αφοσιωμένος στην προστασία των αυγών από το να κλαπούν από τα γουρούνια.
 Ο Τσακ είναι ένα κίτρινο τριγωνικό πουλί που μπορεί να κινείται απίστευτα γρήγορα, σε σημείο που επιβραδύνει ακόμη και τον χρόνο. Είναι απίστευτα αλαζονικός, ναρκισσιστικός, χαζός, και μάλιστα αναζητά φήμη και δημοτικότητα κατά περιόδους, αν και νοιάζεται πολλές φορές για την ομάδα.
 Ο Μπομπ είναι ένα μαύρο πουλί με ένα "φυτίλι" στην κορυφή του κεφαλιού του και έχει τη δυνατότητα να προκαλέσει εκρήξεις κατά βούληση, εξ ου και το όνομά του. Ο Μπομπ είναι γενικά χαλαρός και έχει μια ενεργή φαντασία. Είναι κάπως λαίμαργος, καθώς έχει πολύ μεγαλύτερη όρεξη από τα άλλα πουλιά.
 Οι Μπλουζ είναι ένα τρίο από γαλάζια πουλιά που είναι άτακτα και διασκεδαστικά, κάνοντας φάρσες τόσο στα γουρούνια όσο και στα πουλιά. Είναι οι νεότεροι της ομάδας. Τα ονόματά τους είναι Τζιμ, Τζέικ και Τζέι.
 Η Ματίλντα είναι ένα λευκό θηλυκό πουλί με ρόδινα μάγουλα που προσπαθεί να καλύπτει συνεχώς τις ανάγκες της ομάδας. Είναι μια στερεοτυπική χίπισσα, αγαπά τη φύση και αναζητά πάντα ειρηνικές λύσεις στα προβλήματα, αλλά χάνει την ψυχραιμία της όταν τα πράγματα δεν πάνε όπως είχε προγραμματίσει. Απολαμβάνει το μαγείρεμα, τις καλές τέχνες και την κηπουρική.
 Ο Τέρενς είναι ένα μεγάλο κόκκινο πουλί με μια μόνιμη κατσούφικη έκφραση. Προτιμάει να είναι σιωπηλός, γρυλίζει μόνο για να επικοινωνήσει, και σπάνια κοιτά τον άλλον στα μάτια (τα οποία επίσης δεν ανοιγοκλείνει). Κανονικά κινείται γύρω, εξαφανίχεται και επανεμφανίζεται αλλού μόνο όταν άλλοι χαρακτήρες δεν τον κοιτάζουν. Το τεράστιο βάρος του και η απίστευτα εσωστρεφής προσωπικότητα του παίζουν κωμικό ρόλο στα επεισόδια.
 Ο Μπάμπλς είναι ένα μικρό, φουσκωτό (εξ ου και το όνομά του), πορτοκαλί πουλί που εμφανίζεται μόνο στα επεισόδια της σειράς πο αφορούν τη γιορτή του Χαλοουίν. Όπως και οι Μπλουζ, είναι άτακτος και διασκεδάζει συχνά. Σκέφτεται συνέχεια μόνο ένα πράγμα: το να αποκτήσει περισσότερα γλυκά.

 Γουρούνια 
 Ο Δεκανέας Χοίρος είναι ένα μιλιταριστικό γουρούνι που φοράει ένα κράνος με ένα τραπουλόχαρτο Άσσος. Σέβεται τον βασιλιά χοίρο και του αρέσει να φοβερίζει τους άλλους και να διευθύνει τα τσιράκια χοίρους. Σύμφωνα με το προφίλ του στο Angry Birds, είχε κολλήσει τυχαία το κράνος του από κασσίτερο στο κρανίο του, αν και σε μερικά επεισόδια αποδεικνύεται ότι μπορεί να αφαιρεθεί.
 Ο Βασιλιάς Χοίρος είναι ένα μεγάλο γουρούνι με ένα στέμμα στο κεφάλι του. Είναι λαίμαργος, τεμπέλης, χαζόν και εγωιστής. Ο εγωισμός του είναι επίσης πολύ εύθραυστος, αφού συχνά συμπεριφέρεται σαν ένα χαλασμένο παιδί όταν τα πράγματα δεν πηγαίνουν όπως θέλει. Ένα συνεχές αστείο κατά αρκετά επεισόδια είναι ότι το παλάτι του καταστρέφεται και μετατρέπεται σε μπάζα από τις διάφορες σκηνές τόσο εξαιτίας των πουλιών όσο και των χοίρων.
 Ο Επιστάτης Χοίρος είναι ένα γουρούνι με ένα ανοικτό πορτοκαλί μουστάκι και ένα τυφλό μάτι, που είναι υπεύθυνο για τα κατασκευαστικά έργα. Περιστασιακά του δίνεται οδηγία για την κλοπή των αυγών όταν ο Δεκανέας Χοίρος δεν το φέρνει εις πέρας αυτό.
 Ο Μάγειρας Χοίρος είναι ένας χοίρος με ένα καπέλο σεφ και γαλλικό μουστάκι που μαγειρεύει για τον βασιλιά και συχνά βοηθά στην κλοπή των αυγών. Είναι πραγματικά απίστευτα εκτρεπόμενος και θα δράσει ενάντια στα άλλα γουρούνια, συμπεριλαμβανομένου του βασιλιά, αν τον βολεύει.
 Τα Τσιράκια είναι τα γουρούνια που εξυπηρετούν πιστά τον βασιλιά, αν και προτιμούν απλά να χαίρονται. Ως ομάδα, είναι μια ικανή και αξιόπιστη εργατική δύναμη, έχοντας κατασκευάσει μια ολόκληρη πόλη για το είδος της, σε έντονη αντίθεση με τον φυλετικό τρόπο ζωής των πουλιών.

Παραγωγή
Η Rovio ανακοίνωσε μια τηλεοπτική σειρά βασισμένη στο βιντεοπαιχνίδι Angry Birds με 52 μικρού μήκους επεισόδια. Η σειρά παράχθηκε από τη Φινλανδέζικη εταιρία κινουμένων σχεδίων Kombo, που αγόρασε η Rovio το Ιούνιο του 2011. "Είμαι χαρούμενος που πρόκειται να αναπτύξουμε μια εβδομαδιαία σειρά animation φέτος σύντομου περιεχομένου," είπε ο Νίκος Ντόρα, επί κεφαλής του animation στη Rovio.

Κυκλοφορίες
Η Sony Pictures Home Entertainment έχει κυκλοφορήσει όλα τα επεισόδια της σειράς σε οπτικούς δίσκους. Ενώ ο πρώτος κύκλος κυκλοφόρησε σε DVD και Blu-ray, μεταγενέστερα επεισόδια από τον δεύτερο κύκλο και μετά κυκλοφόρησαν μόνο σε DVD. Στην Ελλάδα, έχουν διανεμηθεί από τη Feelgood Entertainment.
 Angry Birds Toons: Πρώτος Κύκλος - Σειρά Πρώτη (3 Δεκεμβρίου 2013) 
 Angry Birds Toons: Πρώτος Κύκλος - Σειρά Δεύτερη (15 Απριλίου 2014)
 Angry Birds Toons: Δεύτερος Κύκλος - Σειρά Πρώτη (1 Δεκεμβρίου 2015)
 Angry Birds Toons: Δεύτερος Κύκλος - Σειρά Δεύτερη (1 Μαρτίου 2016)
 Angry Birds Toons: Τρίτος Κύκλος - Σειρά Πρώτη (16 Αυγούστου 2016)
 Angry Birds Toons: Τρίτος Κύκλος - Σειρά Δεύτερη (6 Δεκεμβρίου 2016)

Ειδικά επεισόδια
Το Nickelodeon αναμετάδωσε παγκοσμίως το Angry Birds: Καταστρέψτε τα Όλα, ένα Χριστουγεννιάτικο εορταστικό επεισόδιο που έκανε πρεμιέρα στις 17 Δεκεμβρίου 2011,Ραμίν Ζαχέντ. (19 Δεκεμβρίου 2011) "Angry Birds Lands on Nicktoons". Animation Magazine. και το Angry Birds Space, ένα πρίκουελ του ομώνυμου βιντεοπαιχνιδιού, τον Μάρτιο του 2012.(21 Μαρτίου 2012) "Angry Birds Space Headed to Nicktoons". IGN.

 Σχετιζόμενες σειρές 

Γουρουνο-ιστορίες
Στις 11 Απριλίου 2014, η Rovio κυκλοφόρησε μια σειρά ονόματι Γουρουνο-ιστορίες στο κανάλι Toons.TV, με το πρώτο επεισόδιο "Trampoline" (ελληνικά: Τραμπολίνο). Η σειρά δείχνει τη ζωή των τσιρακιών χοίρων, με άλλους αποκλειστικούς χαρακτήρες να εμφανίζονται σε διάφορα επεισόδια, αλλά δεν παρουσιάστηκαν άλλα γουρούνια ή πουλιά.

Οι πρώτοι δύο κύκλοι κάνουν χρήση πηλου για το animation, για να παρουσιαστούν τα γουρούνια όπως εμφανίζονται στα περισσότερα παιχνίδια Angry Birds, με τους επόμενους δύο να αλλάζουν σε τρισδιάστατες εικόνες δημιουργημένες από υπολογιστή, χρησιμοποιώντας τα μοντέλα των γουρουνιών όπως εμφανίζονται στο Angry Birds: Η Ταινία.

Angry Birds Στέλλα
Βασισμένη στο ομώνυμο βιντεοπαιχνίδι με πάζλ, η σειρά ακουλουθεί τη ζωή της Στέλλας, του ροζ πουλιού, μαζί με τις φίλες της Λούκα, Γουίλοου, Πόπι και Ντέλϊα, καθώς προσπαθούν να τα βγάλουν πέρα εναντίον της Γκέιλ, την πρώην φίλη της Στέλλας, που είναι τώρα βασίλισσα των γουρουνιών στο Γκόλντεν Άιλαντ.

Angry Birds Blues
Η σειρά αυτή δείχνει τη ζωή των Μπλουζ μαζί με τα Νεογέννητα, και εκτυλίσσεται μεταξύ των γεγονότων του Angry Birds: Η Ταινία και του επαρχόμενου σίκουελ. It premiered on 10 March 2017 on Toons.TV.

Angry Birds BirLd Cup
Το καλοκαίρι του 2018, την παραμονή του 2018 FIFA World Cup στη Ρωσία, η Rovio ανακοίνωσε μια νέα σειρά, ονόματι Angry Birds BirLd Cup, σε συνεργασία με την ποδοσφαιρική ομάδα Έβερτον ΦΚ, στην οποία αστέρια της Πρέμιερ Λιγκ παίρνουν μέρος σε ειδικό διαγωνισμό μεταξύ δύο ομάδων παιδιών, που εκπροσωπούν τους Ρεντ και Τσακ. Οι ομάδες ανταγωνίζονται σε ειδικές προκλήσεις για να κερδίσουν το τιμητικό τίτλο "Birld Cup", με τα γουρούνια να κρατούν σκορ.

Angry Birds on the Run
Το Φθινόπωρο του 2018, η Rovio ανακοίνωσε μια νέα σειρά, ονόματι Angry Birds on the Run, σε συνεργασία με την Blink industries, έτσι ώστε να δημιουργηθεί η πρώτη live-action σειρά Angry Birds. Η σειρά δείχνει ότι οι Ρεντ, Τσάκ και Μπομπ πέφτουν από το τηλέφωνο ενός κοριτσιού και προσπαθούν να βρουν το παιδί για να επιστρέψουν σπίτι πριν τους αντικαταστήσει η Rovio. Η σειρά έκανε πρεμιέρα στις 17 Νοεμβρίου 2018 στο YouTube.

Toons.TV
Το Toons.TV ήταν ένα πολυπλατφορικό κανάλι ψυχαγωγίας που ανήκε και λειτούργησε από τη Rovio Animation, μέρος της Rovio Entertainment. Ήταν διαθέσιμο στις περισσότερες εφαρμογές Rovio, σε παρόχους video-on-demand, συγκεκριμένες Smart TV και άλλες συνδεδεμένες συσκευές. Είχε επίσης δικιά της ξεχωριστή εφαρμογή, η οποία ξεκίνησε την 1 Οκτωβρίου 2015, έδειχνε αποκλειστικά πριν από τις άλλες λεγόμενες εκδόσεις, επεισόδια των εσωτερικών παραγωγών της Rovio, και είχε δυνατότητες αναπαραγωγής ολόκληρων επεισοδίων back-to-back μιας σειράς, ιστορικό παρακολούθησης, και συστάσεις άλλων βίντεο μετά το τέλος ενός. Τότε, το περιεχόμενό της είχε περισσότερες από πέντε δισεκατομμύρια προβολές, ενώ τον Ιανουάριο της ίδιας χρονιάς, είχε κερδίσει ένα βραβείο DigiDay για Καλύτερη Πλατφόρμα Διανομής Βίντεο. Τον Αύγουστο του 2017, το Toons.TV διακόπηκε; η σχετιζόμενη ιστοσελίδα και εφαρμογή, καθώς και οποιοσδήποτε σύνδεσμος σε αυτό ανακατευθύνουν στο επίσημο κανάλι των Angry Birds στο YouTube. Αξιοσημείωτες σειρές του Toons.tv εκτός των εσωτερικών παραγωγών της, περιελάμβαναν το Wallace and Gromit's Cracking Contraptions, σειρές της Xilam όπως το Ο Όγκι και οι Κατσαρίδες, Ζιγκ και Σάρκο και Space Goofs, καθώς και τη σειρά κινουμένων σχεδίων Om Nom Stories, βασισμένη στο βιντεοπαχνίδι Cut the Rope (παρόμοιο σε gameplay και franchise με το Angry Birds).

Παραπομπές

Σημειώσεις
 Τίτλος ληφθείς από το ελληνικό οπισθόφυλλο του Πρώτος Κύκλος - Σειρά Πρώτη.

Εξωτερικοί σύνδεσμοι


Κατηγορία:Angry Birds
Κατηγορία:Τηλεοπτικές σειρές
Κατηγορία:Τηλεοπτικές σειρές κινουμένων σχεδίων